sagorsarker/bangla-wikipedia huggingface dataset:
নীলকান মাছরাঙা

নীলকান মাছরাঙা ("Alcedo meninting") হল একধরনের মাছরাঙা প্রজাতির পাখি যাদেরকে সাধারণত এশিয়া মহাদেশে দেখতে পাওয়া যায়, প্রধানত এরা ভারতীয় উপমহাদেশ থেকে দক্ষিণপূর্ব এশিয়া পর্যন্ত এদের বিস্তার দেখতে পাওয়া যায়। এদেরকে প্রধানত ঘন বনভূমিতে দেখতে পাওয়া যায়, সেখানে তারা ছোটো ছোটো জলপ্রপাতে শিকার ধরে। এদের শিরস্ত্রাণ আরোও ঘন হয় এবং এদের দেহের নিচের অংশ গাঢ় বাদামি রঙের হয় এবং পাতি মাছরাঙাদের ("Alcedo atthis") মতোন কানের চারপাশে বাদামি রঙের দাগ থাকে না, এদেরকে লোকালয়ে বেশি দেখতে পাওয়া যায় নীলকান মাছরাঙাদের থেকে। এদের অনেক প্রকারের উপজাতির খোঁজ পাওয়া গেছে যারা প্রধানত আকার, আয়তন এবং দেহের রঙের জন্যই একে ওপরের থেকে আলাদা হয়। প্রাপ্তবয়স্ক পুরুষ মাছরাঙাদের ঠোঁটের রঙ পুরোটাই গাঢ় হয় কিন্তু মহিলাদের নিচের চোয়াল লালচে হয়।
এই লম্বা মাছরাঙাটি প্রায় পাতি মাছরাঙাদের ("Alcedo atthis") মতোই দেখতে হয় কিন্তু এদেরকে আলাদা করা হয় তাদের নীল রঙের কানের মাধ্যমে যা পাতি মাছরাঙাদের বাদামি রঙের হয়। এছাড়াও এদের দেহের রঙ ওই মাছরাঙাদের থেকে আরোও অনেক বেশি ঘন নীল রঙের হয় এবং দেহের নিচের অংশ অনেকবেশি গাঢ় বাদামি রঙের হয়। তরূণ নীলকান মাছরাঙাদের বাদামি রঙের কান হয় পাতি মাছরাঙাদের মতোন কিন্তু এরা তাদের বুক ও গলার ওপরে বহুবর্ণের চিত্রবিচিত্র করা চিহ্ন দেখায় যা তাদেরকে পাতি মাছরাঙাদের থেকে আলাদা করে বোঝাতে, কিন্তু পরবর্তীকালে এরা বড়ো হওয়ার সাথে সাথেই এই দাগগুলো মিলে যায়। তরুণ মাছরাঙাদের লাল রঙের ঠোঁট দেখতে পাওয়া যায় এবং এর ওপরে সাদা রঙের ছিট ছিট দাগ দেখতে পাওয়া যায়।
এদের প্রজাতির মধ্যে বিভিন্ন পালকের রঙের পরিবর্তনের জন্য এদেরকে অনেকগুলো উপজাতিতে ভাগ করা যায়। এদের মধ্যে পরে:
এছড়াও অন্যান্য উপজাতিদের মধ্যে "callima", "subviridis" এবং "proxima", এদেরকে খুব বেশি কিছু আলাদা বলে গণ্য করা হয় না।
এদের প্রধান বিস্তার হল ভারত, নেপাল, বাংলাদেশ, ভুটান প্রভৃতি দেশে এবং আরোও দূরের মায়ানমার, থাইল্যান্ড, কম্বোডিয়া, ভিয়েতনাম এবং মালয়েশিয়া প্রভৃতি দেশে। এদেরকে দেখতে পাওয়া যায় পুকুর, ছোটো ছোটো জলপ্রপাত প্রভ্রিতির ধারে। আর এরা থাকতে ভালোবাসে ঘন জঙ্গলে, যে জঙ্গলগুলো প্রধানত এর নিচে অবস্থান করে।
এই নীলকান মাছরাঙা তাদের ক্ষেত্রের মধ্যে ব্যাপক ভাবে বিরাজ করে। এরা প্রধানত ঝুলন্ত গাছের ডালের ওপরে বসে থাকে এবং ওখান থেকেই শিকার করে। এদেরক শিকারের মধ্যে পরে চিংড়ি, ফড়িং, লার্ভা এবং মাছ। অন্যান্য পোকামাকড় যেমন ঘাসফড়িং, গঙ্গাফড়িং ইত্যাদিও খেয়ে থাকে।
এদের ভারতে প্রজনন কাল হল প্রধানত মে থেকে জুন মাস উত্তর ভারতে এবং দক্ষিণ ভারতে জানুয়ারি মাসে। তাদের বাসা প্রধানত ১ মিটার লম্বা হয় টানেলের মতোন দেখতে আর এরা নদীর বা পুকুর বা জলপ্রপাতের ধারেই বাসা বাঁধতে পছন্দ করে। বাসায় তারা ৫ থেকে ৭ টা ডিম পাড়ে।
জন ডেনভার

হেনরি জন ডয়েটশেন্ডোর্ফ, জুনিয়র (ইংরেজি: Henry John Deutschendorf, Jr.) (ডিসেম্বর ৩১, ১৯৪৩ – অক্টোবর ১২, ১৯৯৭)) পেশাগতভাবে জন ডেনভার হিসেবে পরিচিত, ছিলেন একজন আমেরিকান গায়ক, গীতিকার, অভিনেতা, সক্রিয়তাবাদী ও মানবতাবাদী, যিনি ১৯৭০ সাল থেকে একজন একক গায়ক হিসেবে সর্বশ্রেষ্ঠ বাণিজ্যিক সাফল্য অর্জন করেন।
দেশাত্ববোধক গানের জন্যে একাডেমি
আমেরিকান সংগীত পুরস্কার
কান্ট্রি মিউজিক এসোসিয়েশন
এমি পুরস্কার
গ্র্যামি এ্যাওয়ার্ড
সংরাইটারস হল অফ ফেম
২০০৯–১০ ভারত ক্রিকেট দলের বাংলাদেশ সফর

ভারতীয় ক্রিকেট দল পূর্ব নির্ধারিত সময়সূচী মোতাবেক ১৭-২৮ জানুয়ারি, ২০১০ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ২টি টেস্টে প্রতিদ্বন্দ্বিতা করে। ভারত ২-০ ব্যবধানে সিরিজ জয়লাভ করে।
দেয়াল (উপন্যাস)

দেয়াল বাংলাদেশের প্রখ্যাত ঔপন্যাসিক হুমায়ূন আহমেদের লেখা একটি ইতিহাসাশ্রয়ী উপন্যাস যার ভিত্তি মুক্তিযুদ্ধ পরবর্তী বাংলাদেশের রাজনৈতিক ও সামাজিক প্রেক্ষাপট। এটি তার রচিত সর্বশেষ উপন্যাস যা তার মৃত্যুর এক বছর পর গ্রন্থাকারে প্রকাশিত হয়। গ্রন্থাকারে প্রকাশিত হবার পূর্বেই এই উপন্যাস নিয়ে বিতর্ক দেখা দেয় এবং তা আদালত পর্যন্তও গড়ায়। হাইকোর্টের পরামর্শানুযায়ী লেখক উপন্যাসটির প্রথম প্রকাশিত রূপের কিছু পরিবর্তন সাধন করেন। মুক্তিযুদ্ধ পরবর্তী তৎকালীন বাংলাদেশের প্রধানতম রাজনৈতিক চরিত্র এবং ঘটনাবলি এ উপন্যাসের উপজীব্য।
২০১১ সালের মাঝামাঝিতে হুমায়ুন আহমেদ "দেয়াল" রচনা শুরু করেন। সে সময় উপন্যাসের পাঁচটি পর্ব ধারাবাহিকভাবে "অন্যদিন" পত্রিকায় প্রকাশিত হয়। এরপর বেশ কিছুদিন বিরতির পর যুক্তরাষ্ট্রে তার ক্যানসার চিকিৎসা চলাকালে তিনি নতুন করে এটি রচনায় মনোনিবেশ করেন, যদিও শেষ পর্যন্ত উপন্যাসটির চূড়ান্ত রূপ দেয়ার সুযোগ পান নি। বইটি লেখার ক্ষেত্রে তিনি মুক্তিযুদ্ধ-পরবর্তী ইতিহাস নিয়ে লিখিত বহু গ্রন্থকে তথ্যের উৎস হিসেবে ব্যবহার করেছেন, যার মধ্যে অ্যান্থনি মাসকারেনহাস রচিত গ্রন্থটি অন্যতম।
উপন্যাসটি বাংলাদেশের মুক্তিযুদ্ধ পরবর্তী সময়ের পটভুমিতে রচিত। এখানে লেখক বিভিন্ন চরিত্রের মাধ্যমে সমসাময়িকভাবে নিজেকেও উপস্থাপন করেছেন। এই উপন্যাসের কয়েকটি চরিত্র হল: অবন্তি, শফিক, সরফরাজ খান, ইসাবেলা, পীর হামিদ কুতুবি, ক্যাপ্টেন শামস, হাফেজ জাহাঙ্গীর, মেজর ফারুক, মেজর ইশতিয়াক, শেখ মুজিবুর রহমান, খালেদ মোশাররফ, সৈয়দ নজরুল ইসলাম, জিয়াউর রহমান, কর্নেল তাহের, মোশতাক আহমেদ, তাজউদ্দিন আহমেদ, সৈয়দ নজরুল ইসলাম, ডোরা রাসনা, ছানু ভাই, আওয়ামী লীগার মোজাম্মেল, মেজর নাসের, মেজর রশীদ, আন্ধা পীর, মেজর ডালিম, ভারতীয় গুপ্তচর কাও, রাধানাথ, চা বিক্রেতা কাদের মোল্লা, শামীম শিকদার প্রমুখ।
২০১২ সালের মে মাসে দৈনিক প্রথম আলোর সাহিত্য সাময়িকীতে উপন্যাসটির দুটি অধ্যায় প্রকাশিত হয়। সেখানে বাংলাদেশের প্রথম রাষ্ট্রপতি শেখ মুজিবুর রহমানকে সপরিবারে হত্যার ঘটনার বিবরণে তথ্যগত ভুল থাকায় আদালত তা সংশোধনের নির্দেশ দেয় এবং কারণ দর্শানোর নোটিশ জারি করে। এটর্নি জেনারেল মাহবুবে আলমের ভাষ্যমতে,
এছাড়াও প্রকাশের আগে বইটির একটি অংশের ঐতিহাসিক তথ্যের সঠিকতা নিয়ে নিয়ে বিতর্ক হয়েছিল, যা ১৫ আগস্ট ১৯৭৫-এ বাংলাদেশ অভ্যুত্থানে শেখ রাসেল হত্যার সাথে সম্পর্কিত ছিল, এবং এ বিষয়ে অ্যাটর্নি জেনারেল মাহবুবে আলম বাংলাদেশ উচ্চ আদালতে একটি মামলা করেন। হাইকোর্টের আদেশ ছিল যে, বইটির প্রথম অংশ পরিবর্তন করতে হবে এবং হুমায়ূন আহমেদকে রাসেল হত্যার রায়ের একটি অনুলিপি সরবরাহ করার জন্য সরকারকে নির্দেশ দেওয়া হয়েছিল যাতে তিনি ঐতিহাসিক তথ্যগত ভুলত্রুটি সংশোধন করতে পারেন।
তবে এ প্রসঙ্গে ঢাকা বিশ্ববিদ্যালয়ের অধ্যাপক ও সাহিত্যিক সৈয়দ মনজুরুল ইসলাম বলেন, "দেয়াল কোনো রাজনৈতিক উপন্যাস নয়, এ এক ইতিহাস আশ্রিত উপন্যাস৷ এতে ইতিহাসের খলনায়কদেরকে খলনায়ক হিসেবেই দেখানো হয়েছে"। পরবর্তীকালে হুমায়ূন আহমেদ কর্তৃক সংশোধিত বইটি অন্যপ্রকাশ ২০১৩ সালে অমর একুশে গ্রন্থমেলায় প্রকাশ করে।
দেয়াল ২০১৪ সালের একুশে বইমেলায় সবচেয়ে বেশি বিক্রীত বই ছিল। 
২০১৩ সালে বিচারপতি শামছুদ্দিন চৌধুরী মানিক এবং বাংলাদেশ উচ্চ আদালতের এর শেখ মো. জাকির হোসেন কর্নেল আবু তাহের হত্যাকে চ্যালেঞ্জ করে একটি রায় জারি করেছিলেন, যেখানে তারা দেয়াল উপন্যাস হতে এ সম্পর্কিত তথ্য উল্লেখ করেন।
ইঞ্জিনিয়ার্স ইনস্টিটিউশন, বাংলাদেশ

ইঞ্জিনিয়ার্স ইনস্টিটিউশন, বাংলাদেশ "(আইইবি)" বাংলাদেশের প্রকৌশল পেশাজীবীদের একটি জাতীয় সংগঠন। এটি সোসাইটিস রেজিস্ট্রেশন অ্যাক্ট ১৮৬০ দ্বারা নিবন্ধিত। ইঞ্জিনিয়ার্স ইনস্টিটিউশন, বাংলাদেশ (আইইবি) বাংলাদেশের অন্যতম মর্যাদাপূর্ণ জাতীয় পেশাজীবী সংগঠন। আইইবিতে বর্তমানে সকল প্রকৌশল বিভাগ অন্তর্ভুক্ত। সংগঠনের শুরু থেকেই আইইবি প্রকৌশল ও বিজ্ঞানের জ্ঞান এবং অণুশীলন প্রচার করছে। আইইবির প্রধান লক্ষ্য হল পেশাদার শ্রেষ্ঠত্ব নিশ্চিত করা এবং দেশের প্রকৌশলীদের ক্রমাগত পেশাদারী উন্নয়ন সাধন করা। এটি দেশের ও বিদেশের অন্যান্য পেশাজীবী সংগঠনের ঘনিষ্ঠতা স্থাপন এবং সহযোগিতার কাজ নিরলসভাবে করে যাচ্ছে।
ভারত উপমহাদেশে ব্রিটিশ সাম্রাজ্য পতনের পর এবং পাকিস্তান স্বাধীন হওয়ার পরপরই কয়েকজন ঊর্ধ্বতন প্রকৌশলী, প্রকৌশলীদের একটি পেশাদার ফোরাম প্রতিষ্ঠার উদ্যোগ নেন। ফলশ্রুতিতে ১৯৪৮ সালে ইঞ্জিনিয়ার্স ইনস্টিটিউশন, পাকিস্তান প্রতিষ্ঠিত হয়েছিল, যার সদর দপ্তর ছিল ঢাকা, বাংলাদেশে। ১৯৪৮ সালের ৭ই মে পাকিস্তানের গভর্নর জেনারেল ঢাকাতে ইঞ্জিনিয়ার্স ইনস্টিটিউশন, স্থাপন এবং এর ভিত্তিপ্রস্তর স্থাপন করেন। ১৯৭১ মহান স্বাধীনতা যুদ্ধের পর ইঞ্জিনিয়ার্স ইনস্টিটিউশন, পাকিস্তান, "ইঞ্জিনিয়ার্স ইনস্টিটিউশন, বাংলাদেশ" নামে যাত্রা শুরু করে।
ইঞ্জিনিয়ার্স ইনস্টিটিউশন, বাংলাদেশ (আইইবি) প্রতিস্ঠার প্রধান লক্ষ্য ও উদ্দেশ্যসমুহ -
বোর্ড অব অ্যাক্রিডিটেশন ফর ইঞ্জিনিয়ারিং এন্ড টেকনিক্যাল এডুকেশন হলো আইইবি এর একটি অনুমোদন সংস্থা। প্রতিষ্ঠানটি প্রকৌশল শিক্ষার জন্য বিশ্ববিদ্যালয় সক্ষমতার ভিত্তিতে প্রকৌশল শিক্ষা প্রদানের অনুমোদন দেয়।
ইঞ্জিনিয়ার্স ইনস্টিটিউশন, বাংলাদেশ -এর অণুমোদিত শিক্ষা প্রতিষ্ঠানের বিভিন্ন প্রকৌশল বিভাগের স্নাতক ও স্নাতকোত্তরা এখানে সদস্য হতে পারেন।
বর্তমানে সদস্য সংখ্যা প্রায় ৪১,৫৪৫ জন। যাদের মধ্যে প্রায় ৩০% ফেলো, ৬০% সদস্য এবং বাকিরা সহযোগী সদস্য।
ইনস্টিটিউশনের দৈনন্দিন কার্যাবলী আইইবি প্রেসিডেন্ট-এর নির্দেশ ও তত্ত্বাবধানে এবং কাউন্সিল কর্তৃক প্রণয়ন নীতি ও দিকনির্দেশনা অনুযায়ী সম্মানিত সাধারণ সম্পাদক দ্বারা পরিচালিত হয়।
কাউন্সিল সাধারণত বিভিন্ন বিষয়ে কিছু স্থায়ী ও বিশেষ কমিটি গঠন করে। স্থায়ী কমিটি সাধারণত কাউন্সিল সদস্যদের নেতৃত্বে হয়।
বছরের পর বছর ধরে সদস্য এবং কার্যক্রম সংখ্যা বৃদ্ধির সঙ্গে, ইঞ্জিনিয়ার্স ইনস্টিটিউশনের পরিধি বৃদ্ধি পেয়েছে। ইনস্টিটিউশনের এর কার্যক্রম প্রতি বছর বিস্তৃত হয়েছে। সদস্যদের চাহিদা পূরণের জন্য বেশ কিছু কেন্দ্র ও উপকেন্দ্র প্রতিষ্ঠিত হয়েছে। বর্তমানে দেশে ১৮টি কেন্দ্র, ৩১টি উপকেন্দ্র, ১০টি বৈদেশিক অধ্যায় আছে, যা নিচে তালিকাভুক্ত করা হল -
মাইক্রোটরেন্ট

মাইক্রোটরেন্ট বা মিউটরেন্ট (µTorrent) কিংবা ইউটরেন্ট (uTorrent) বা সংক্ষিপ্তভাবে "µT" অথবা "uT" হচ্ছে বিটটরেন্ট ইনকোর্পোরেটেড মালিকানাধীন মুক্ত, বিজ্ঞাপন সমর্থিত (অ্যাডওয়্যার), ক্লোসড সোর্স, বিটটরেন্ট ক্লায়েন্ট। যা চীনের বাইরে (চীনে জুনলেই অধিক জনপ্রিয়) সবচেয়ে জনপ্রিয় বিটটরেন্ট ক্লায়েন্ট। "µ" হচ্ছে (মূলত গ্রীক বর্ণ মিউ থেকে এসেছে) মাইক্রোর মেট্রিক প্রতীক।
২০০৫ সালে প্রথম মুক্তির পর থেকেই এই প্রোগ্রামটি উন্নয়নের মাঝে রয়েছে। যদিও ২০০৬ সালের ৭ই ডিসেম্বর থেকে লাডভিগ স্ট্রাজিয়াস এর মূল উন্নয়নের দায়িত্বে রয়েছেন। এই সফটওয়্যারের কোডটি বিটটরেন্ট ইনকোর্পোরেটেড কর্তৃক মালিকানাধীন ও রক্ষণাবেক্ষণকৃত। ইউটরেন্ট মাইক্রোসফট উইন্ডোজ, ম্যাক ওএস, লিনাক্স ও এনড্রয়েড অপারেটিং সিস্টেমে চালানো যায় এবং সকল সংস্করণই সি++ প্রোগ্রামিং ভাষায় লেখা।
এশিয়ায় পর্নোগ্রাফি

এশিয়ায় পর্নোগ্রাফি হল এশিয়ায় সৃষ্ট ও দৃষ্ট পর্নোগ্রাফি এবং পর্নোগ্রাফির এক বা একাধিক প্রকরণ যা বিশ্বের অন্যান্য অংশে প্রদর্শিত ও বাজারজাত করা হয়।সময়ের সাথে তাড়াতাড়ি বেড়ে চলেছে।
অবৈধ ও নিষিদ্ধ।
অবৈধ ও নিষিদ্ধ।
অবৈধ ও নিষিদ্ধ।
আঠারো বছরের সময়সীমা।
স্বল্প আপত্তিকর তবে ব্যাপকভাবে প্রচলিত।
প্রকাশ্যে জনসম্মুখে আঠারো বছরের নিচের কম বয়সীদের জন্য নিষিদ্ধ।
সংখ্যালঘু উচ্চবিত্তদের জন্য এবং ব্যক্তিগত ব্যবহারের জন্য অনুমোদিত।
অবৈধ ও নিষিদ্ধ।
অবৈধ ও নিষিদ্ধ।
অবৈধ কিন্তু গোপনে বাণিজ্যিকভাবে ব্যাপক প্রচলিত।
সামাজিকভাবে প্রচলিত আইনগতভাবে অবৈধ যদিও আইনটি এরকম যে পর্নোগ্রাফিক ব্যবসা করা যাবেনা, এক্ষেত্রে দেশটিতে পর্নোগ্রাফিক ওয়েব সাইটে ঢুকে পর্নোগ্রাফি দেখা নিষিদ্ধ নয়।
অবৈধ ও শিথিলভাবে নিষিদ্ধ।
অবৈধ ও নিষিদ্ধ।
আইনগতভাবে তিরষ্কৃত তবে বৈধতা বা অবৈধতার ব্যপারে কিছু উল্লেখিত হয় নি। শিশু পর্নোগ্রাফি নিষিদ্ধ।
পর্নোগ্রাফি বেআইনি। পর্নোগ্রাফিক ওয়েবসাইট অভিযোগের ভিত্তিতে ব্লক করা হতে পারে।
অবৈধ ও নিষিদ্ধ। ইন্টারনেটের সকল পর্নগ্রাফিক ওয়েবসাইট চিহ্নিতকরণের মাধ্যমে অবরুদ্ধ ও নিয়মিত হালনাগাদ পর্যবেক্ষণ।
২০১২ সালে বাংলাদেশ ৯ম জাতীয় সংসদ অধিবেশনে পর্নোগ্রাফি নিয়ন্ত্রণ আইন ২০১২ পাশের মাধ্যমে বাংলাদেশে পর্নোগ্রাফি নিষিদ্ধ করা হয়। বাংলাদেশের একাদশ সংসদের ডাক ও টেলিযোগাযোগ মন্ত্রী মোস্তফা জব্বার ২০১৮-এর নভেম্বর থেকে ২০১৯-এর ফেব্রুয়ারি পর্যন্ত প্রায় ২০ হাজার পর্নোগ্রাফিক ওয়েবসাইটে বাংলাদেশ থেকে প্রবেশাধিকার বন্ধ করে দেন। 
এছাড়া ইন্টারনেটে কোন ওয়েবসাইটে পর্নোগ্রাফিক সামগ্রী পাওয়া গেলে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)র শর্টকোড নম্বর ২৮৭২ এবং ই-মেইল btrc@btrc.gov.bd ঠিকানায় 'পর্নোগ্রাফি সাইটের ঠিকানা বা লিংক পাঠানো হলে তা বন্ধ করে দেওয়ার আশ্বাস দিয়েছে সরকার।
কঠোরভাবে নিষিদ্ধ।
গোপনে প্রচলিত, আইনগতভাবে নিষিদ্ধ এবং প্রশাসনিক আইন প্রয়োগ ও প্রযুক্তিগত প্রতিরোধ ব্যবস্থা।
প্রচলিত; তবে ১৮ বছরের নিচে শিশু পর্নোগ্রাফি নিষিদ্ধ।
ইন্টারনেট ছাকন বা ফিল্টারিং ব্যবস্থা প্রনয়ন।
কঠোরভাবে নিষিদ্ধ।
কঠোরভাবে নিষিদ্ধ এবং ইন্টারনেটভিত্তিক সংশ্লিষ্ট ওয়েবসাইটসমূহ প্রবেশের অযোগ্যকরণ।
ইউটিসি+০৩:০০

ইউটিসি+০৩:০০ হল একটি সময় অঞ্চল, যা ইউটিসি থেকে ৩ ঘণ্টা এগিয়ে। আইএসও ৮৬০১ তে, সংযুক্ত সময়ের হিসেবে এটিকে হিসেবে লেখা হবে।
বাদামি পিঠ মাছরাঙা

বাদামি পিঠ মাছরাঙা ("Ceyx rufidorsa") হল একফহরনের পাখি যারা প্রধানত নদী মাছরাঙা প্রজাতির অন্তর্ভুক্ত। এদেরকে প্রধানত দেখতে পাওয়া যায় ব্রুনেই, ভারত, ইন্দোনেশিয়া, মালয়েশিয়া ফিলিপাইন এবং থাইল্যান্ড প্রভৃতি দেশে। এদের প্রধান বাসস্থান হল ক্রান্তীয় বনভূমি এবং লেক বা জলপ্রপাতের ধার। এই ছোটো প্রজাতির পাখিটি প্রধানত খুব নিচু থেকেই শিকার ধরে এবং জলের মধ্যে ডাইভ দিয়ে শিকার ধরে। এদের প্রধান খাদ্য হল পোকামাকড় এবং ব্যাঙ। এদেরকে মাঝে মাঝে ওরিয়েন্টাল বামন মাছরাঙা প্রজাতির উপজাতি বলে ধরা হয়ে থাকে।
লাল মাছরাঙা

লাল মাছরাঙা ("Halcyon coromanda") হল মাঝারি আয়তনের একধরনের গেছো মাছরাঙা, যারা প্রধানত ব্যাপকভাবে পূর্ব এবং দক্ষিণপূর্ব এশিয়া, দক্ষিণ কোরিয়া, জাপানের উত্তরে, ফিলিপাইনের দক্ষিণের থেকে সুন্ডা দ্বীপপুঞ্জ পর্যন্ত এবং পশ্চিমে চীন এবং ভারত এই সকল দেশে এদেরকে দেখতে পাওয়া যায়। এরা প্রধানত পরিযায়ী পাখি, উত্তরভাগের পাখিগুলো বোর্নিও থেকে শীতকালে পরিযান করে আসে। এদের লোকালয়ে এদেরকে ব্যাপক ভাবে দেখতে পাওয়া যায় এবং রুডি মাছরাঙাদের জাপানে খুব কম দেখতে মেলে। এই মাছরাঙারা প্রধানত বনাঞ্চলে থাকতে ভালোবাসে এবং এরা ক্রান্তীয় বনভূমিতে প্রধানত বসবাস করে। মাঝে মাঝে খুব ঘন জঙ্গল এবং বর্ষা বনভূমিতে এরা বসবাস করে।
এদের আয়তন মোটামুটি ২৫ সেমি, এদের খুব বড়ো লাল ও উজ্জ্বল রঙের ঠোঁট দেখতে পাওয়া যায়। এবং ঠোঁটের সাথে সাথে এদের পায়ের রঙও একইরকম হয়। এদের গায়ের রঙ পোড়া লাল, সাধারণত লেজের দিকটা গাঢ় গোলাপি রঙের হয়। এদের প্রজাতির মধ্যে খুব অল্প যৌন দ্বিরূপতা লক্ষ্য করা যায়। কিছু কিছু সোর্স থেকে জানা গেছে যে পুরুষ মাছরাঙারা মহিলাদের থেকে আরোও বেশি উজ্জ্বল হয়। 
অন্যান্য মাছরাঙাদের মতোই এরাও প্রধানত মাছ খেয়েই বেঁচে থাকে। মাছ ছাড়াও এদেরক অন্যান্য খাবারগুলোর মধ্যে পরে চিংড়ি, এবং বড় পোকামাকড়, যেখানে খুব কম জল বয়ে যায় সেখান থেকে তারা ব্যাঙ ধরে খায়। ঘন জঙ্গলে থেক বলে এদেরকে সচরাচর চোখে পড়ে না কিন্তু এদের তারস্বরে চিৎকার শুনে এদের উপস্থিতি জানা যায়। আর এই পাখিগুলো সাধারণত এককভাবে বা জোড়ায় জোড়ায় উড়ে বেড়ায় বা চলাফেরা করে।
এদের বৈজ্ঞানিক নামকরণ করা হয়েছে ভারতের করমন্ডল উপকূলএর থেকেই।
সোনালিকা জোশী

সোনালিকা জোশী (); (জন্মঃ ৩১ ডিসেম্বর ১৯৬৯) হলেন একজন ভারতীয় টেলিভিশন অভিনেত্রী। তিনি ভারতের বেসরকারী টেলিভিশন চ্যানেল সাব টিভির দীর্ঘদিন ধরে চলমান টেলিভিশন ধারাবাহিক "তারক মেহতা কা উল্টা চশমায়" মাধবী চরিত্রে অভিনয়ের সুবাদে সুপরিচিত একজন অভিনেত্রী।
জোশী সমির যোশীকে বিবাহ করেন। এই দম্পতির একটি কন্যা সন্তান রয়েছে।
জোশী তার অভিনয় জীবনের প্রাথমিক দিকে থিয়েটারের বিভিন্ন নাটকে অভিনয় করেন। পরবর্তীতে তিনি মারাঠি টেলিভিশন ধারাবিহক এবং টেলিভিশনে বাণিজ্যিকভাবে অভিনয় করেন। ২০০৮ সালে তিনি জনপ্রিয় কমেডি ধারাবাহিক "তারক মেহতা কা উল্টা চশমায়" যোগ দেন।
জোশী আতারাম ভিরে এর স্ত্রী মাধবী ভির এর চরিত্রে অভিনয় করেন। তার স্বামী হলেন একজন মধ্যপন্থী রোজগারের শিক্ষাদান করা শিক্ষক। পরিবারের খরচ চালাতে তিনি সাহায্যে করছেন। তার স্বামী টাপ্পু ঘৃণা করেন যদিও তিনি টাপ্পুর প্রতি অনুরাগী।
বাঙালী বাবু ইংলিশ মেম

বাঙালী বাবু ইংলিশ মেম (; পোস্টার অনুযায়ীঃ বাঙালী বাবু English মেম) প্রখ্যাত পরিচালক রবি কিনাগী পরিচালিত এবং শ্রী ভেঙ্কটেশ ফিল্মস প্রযোজিত ২০১৪ সালের একটি ভারতীয় বাংলা চলচ্চিত্র। এটি পাঞ্জাবি চলচ্চিত্র "জেট এন্ড জুলিয়েট"-এর সম্পূর্ণ পুনঃনির্মাণ।
কানাডায় পাড়ি জমায় মধুসূদন(সোহম) ও রিয়া(মিমি চক্রবর্তী)।সেখানে তাদের মাঝে ঘটা ঘটনার মধ্য দিয়ে এগিয়ে যায় সিনেমার কাহিনী।
"দ্য টাইমস অফ ইন্ডিয়া"র জয়া বিশ্বাস ভাল রিভিউ করেন এবং মিশ্র প্রতিক্রিয়া ব্যক্ত করেন। তিনি বলেনঃ
"চলচ্চিত্রের শ্রেষ্ঠ দিক হল এর সংলাপ। মধু যেভাবে ভুলভাবে ইংরেজি বলে তা হাস্যোপস্পদ। এর রস সবাইকেই আকর্ষণ করে এবং একঘেয়েমির মাঝে এক পরশ নির্মল বাতাস হয়ে আসে। এর প্রথমাংশ অনেক বেশি চিত্তাকর্ষক।"
তবে এই পর্যালোচক কিছু খারাপ দিকও তুলে ধরেন। "কাহিনীর মাঝে কিছু ত্রুটি আছে। মেয়েটি অভিনয় করতে পারে তাতে কোনই সন্দেহ নেই কিন্তু তার নাচের দিকটাকে আরো ভাল করতে হবে।"
এই রিভিউ শেষ হয় এই বলেঃ "বাঙালী বাবু ইংলিশ মেম-এ সাধ্যমত চেষ্টা করা হয়েছে।"
"বিজন্যাস স্ট্যান্ডার্ড" "...নতুন জুটি ধারণকারী একটি সাধারণ বাংলা চলচ্চিত্র" বলে আখ্যায়িত করে।
এঞ্জেলা জনসন

এঞ্জেলা জনসন (); হলেন একজন ভারতীয় মডেল এবং অভিনেত্রী যিনি ২০১১ সালের কিংফিশার ক্যালেন্ডার মডেল হান্ট খেতাব জিতে ​​খ্যাতি অর্জন করেন।
জনসন আইসল্যান্ড এর পিতা এবং ম্য়া‌ঙ্গালোর এর মায়ের ঘরে ১৯৯০ সালের ২৮ ফেব্রুয়ারি চেন্নাইয়ে জন্মগ্রহণ করেন। তার পিতা হলেন একজন কফি রপ্তানীকারক। তার ৬টি বোন এবং ৩টি ভাই রয়েছে। তিনি কোদাইকানাল পর্বতমালার রাজ্যে মধ্যে তার শৈশব জীবন অতিবাহিত করেন; যেখানে তিনি আমেরিকান ইন্টারন্যাশনাল স্কুলে পড়াশোনা করেন।
জনসন ২০১১ সালে কিংফিশার ক্যালেন্ডার মডেল নির্বাচিত হন। এরপর তিনি একই বছর ক্যালেন্ডার গার্ল হান্ট প্রতিযোগিতার বিজয়ী হন। তিনি ২০১২ সালের কিংফিশার ক্যালেন্ডার গার্ল হান্ট এর বিচারকের দায়িত্ব পালন করেনে। তিনি হিন্দি রচনাশৈলী সম্পর্কে ধারণা লাভ করেছেন এবং নৃত্য শেখার মাধ্যমে তার অভিনয় জীবন শুরু করেন। এছাড়াও তিনি অন্যান্য ভারতীয় চলচ্চিত্র শিল্পের সাথে সম্পৃক্ততা লাভ করেন।
তিনি ভারতের টাইমস ৫০ কর্তৃক ভোটের মাধ্যমে সবচেয়ে আকাঙ্খিত নারী হিসেবে ২০১১ সালের নির্বাচিত হন।
কালো মাথা মাছরাঙা

কালো মাথা মাছরাঙা ("Halcyon pileata") হল একধরনের গেছো মাছরাঙা যারা প্রধানত ক্রান্তীয় এশিয়া মহাদেশে ব্যাপক ভাবে বিস্তৃত। বিশেষত ভারত থেকে চীন, কোরিয়া এবং দক্ষিণপূর্ব এশিয়াতেই এদের বসবাস। এরা পরিযায়ী পাখি এবং সাধারণত শীতকালে পযান করে। শীতকালে এরা শ্রীলঙ্কা, থাইল্যান্ড, বোর্নিও এবং জাভা প্রভৃতি জায়গায় পরিযান করে।
এরা একটু বড় আকারের হয়, ২৮ সেমি লম্বায়। প্রাপ্তবয়স্কদের পিঠের রঙ হয় বেগুনি নীলচে রঙের, কালো রঙের মাথা এবং কাঁধ, সাদা রঙের গলায় এবং ঘাড়ে দাগ থাকে, এবং এদের দেহের নিচের অংশ বাদামি রঙের হয়। এদের ঠোঁট লম্বা হয় এবং এদের পা উজ্জ্বল লাল রঙের হয়। এদের ঊড়ানের সময় এদের কালো ও নীল ডানায় সাদা রঙের ছোপ ছোপ দেখতে পাওয়া যায়। উভয় পুরুষ এবং মহিলাই একইরকম দেখতে হয়। তরুণরা দেখতে একটু ফ্যাকাশে হয়। এদের ডাক হয় "কি-কি-কি-কি-কি" এরম ধরনের।
এরা উপকূলের দিকের খুব সাধারণ মাছরাঙা বিষেশত ম্যানগ্রোভে। এই প্রজাতিটি প্রধানত বড়ো বড়ো পোকামাকড়ই খায় বা শিকার ধরে। কিন্তু উপকূলীয় মাছরাঙারা মাছ ও ব্যাঙও খায়। এদের উড়ান খুব তাড়াতাড়ি হয় এবং সোজা হয়।
এদের বাসা প্রধানত মাটির তলায় বড় সুড়ঙ্গ খুড়ে হয়। এদের এক একটা বাসায় প্রায় ৪ থেকে ৫ টা ডিম থাকে।
ইউটিসি−১২:০০

ইউটিসি−১২:০০ হল একটি সময় অঞ্চল, যা ইউটিসি থেকে ১২ ঘণ্টা পিছিয়ে।
আন্তর্জাতিক তারিখ রেখা পশ্চিম (IDLW) অনুসারে এই সময় অঞ্চলে অবস্থিত।
ইউটিসি−১২ ১৮০° এবং ১৭২°৩০′প দ্রাঘিমাংশের মধ্যে উচ্চ সমুদ্রপথে নটিক্যাল সময় অঞ্চল সমন্বয়ে গঠিত। এই অঞ্চলের স্থানীয় সময় বের করতে স্থানাংকিত আন্তর্জাতিক সময় থেকে বারো ঘণ্টা বিয়োগ করতে হয়। জাহাজে পঞ্জিকা দিবস নির্ধারণ করতে এই এই সময় ব্যবহার করা হয়।
দ্রাঘিমারেখা সীমার মধ্যে অবস্থিত কিছু সংখ্যক অধ্যুষিত দ্বীপ এই সময় অঞ্চলের অর্ন্তভূক্ত। কিন্তু কোনো অঞ্চলেই ইউটিসি-১২ অনুসারে তারিখ এবং সময় নির্ধারণ করা হয় না।
আন্তর্জাতিক তারিখ রেখা পশ্চিম (IDLW) সময় অঞ্চল পৃথিবীতে শেষ স্থান উপস্থাপন করে যেখানে যেকোনো তারিখ বিদ্যমান হতে পারে। এটি কখনও কখনও পৃথিবীতে যে কোন স্থানে সময়সীমার জন্যে ব্যবহার করা হয়।
সিসিএনএ

সিসিএনএ (সিসকো সার্টিফাইড নেটওয়ার্ক অ্যাসোসিয়েট) একটি সিসকো আইটি সার্টিফিকেশন। সিসিএনএ সার্টিফিকেশন একটি দ্বিতীয় (সহযোগী) স্তরের সিসকো ক্যারিয়ার সার্টিফিকেশনস।
সিসিএনএ সার্টিফিকেশন পেতে নিচের পরীক্ষা গুলো দিতে হয়:
সিসিএনএ পরীক্ষা দেওয়ার জন্য কোন পূর্বশর্ত নেই।
ধলাঘাড় মাছরাঙা

ধলাঘাড় মাছরাঙা ("Todiramphus chloris") বা সবুজাভ মাছরাঙা হল একপ্রকারের মাঝারি আকারের মাছরাঙা যারা প্রধানত হ্যালসায়োনিডি পরিবারের অন্তর্ভুক্ত, গেছো মাছরাঙা দের দল। এদেরকে অনেকসময় "সাদা কলার্ড মাছরাঙা" অথবা ম্যানগ্রোভ মাছরাঙা বলা হয়ে থাকে। এদের লোহিত সাগর থেকে দক্ষিণ এশিয়া, এবং অস্ট্রালেশিয়া থেকে পলিনেশিয়া পর্যন্ত এদের বিস্তার। এদের অনেকগুলো উপজাতি আছে যাদের সংখ্যা প্রায় ৫০ টা।
এই প্রজাতির মাছরাঙারা লম্বা এবং এদের ওজন হয় ।
এরা নীল থেকে সবুজের মধ্যে গায়ের রঙের পরিবর্তন হয় যেখানে দেহের নিচের অংশ সাদা রঙের হয়। এদের গলার চারপাশে সাদা রঙের একটা কলারের মতোন অংশ দেখতে পাওয়া যায়, এবং এই জন্যই এই প্রজাতির এইরূপ নামকরণ। কিছু প্রজাতির চোখের অপরে সাদা দাগ দেখতে পাওয়া যায় এবং অন্যান্যদের চোখ এবং ঠোঁটের মধ্যে সাদা স্পট দেখতে পাওয়া যায়। চোখের মধ্যে দিয়ে কালো রঙের স্ট্রাইপ থাকতে পারে। এদের বড়ো আকারের ঠোঁট হয় এবং তার রঙ হয় কালো এবং নিচের চোয়ালে একটা ফ্যাকাশে আভা দেখতে পাওয়া যায়।
মহিলা মাছরাঙারা পুরুষদের থেকে আরোও বেশি সব্জে রঙের হয়। অপ্রাপ্তবয়স্ক পাখিরা দেখতে অনেকটা ফ্যাকাশে বর্ণের হয়। এদের ঘাড় ও বুকের অপরে গাঢ় রঙের দাগ থাকে।
এদের বিভিন্ন রকমের ডাক আছে যা ভৌগোলিক অবস্থানের সাথে পরিবর্তন হয়। এদের সবথেকে পরিচিত ডাক খুব জোরে, কর্কশ এবং তারা বার বার ডাকতে থাকে।
এদেরকে খুব সাধারণভাবে বিভিন্ন উপকূলীয় অঞ্চলে দেখতে পাওয়া যায় এবং বিশেষত ম্যানগ্রোভ এলাকায়। এদেরকে চাষের জমি, খোলা সমতলভূমি অথবা ঘাসের জায়গাতেও দেখতে পাওয়া যায়। কিছু কিছু জায়গায় এদের বাসস্থন পুরোপুরি দ্বীপপুঞ্জের ওপরে। এদেরকে প্রধানত দেখতে পাওয়া যায় বনে জঙ্গলে এবং পার্বত্য এলাকায়। এদেরকে অনেকসময় তার, পাথর এবং খোলামেলা গাছের ডালের ওপরে বসে থাকতে দেখা যায় শিকার ধরবার আগে।
এদের সবথেকে বেশি যে উপজাতিকে দেখতে পাওয়া যায় সেগুলো হল ইউরেশিয়া/আফ্রিকার "T. c. abyssinica"। এদেরকে প্রধানত উত্তর পূর্ব আফ্রিকা তে দেখতে পাওয়া যায় এবং এছাড়াও সুদান ও সোমালিয়া প্রভৃতি দেশেও এদের বিস্তার আছে। আরব উপদ্বীপের কাছে এদের একটা প্রজাতি বসবাস করে, "T. c. kalbaensis" এবং এরা প্রধানত বিপজ্জনক প্রজাতির মধ্যে পাড়ে কারণ মাত্র ৫৫ টা জোড়া এখনও অবধি আছে বলে মানা হয়। এগুলো ছাড়াও ভারত এবং বাংলাদেশে এদের কিছু কিছু উপজাতিদের দেখা মেলে। এবং আন্দামান ও নিকোবর দ্বীপপুঞ্জতে কিছু প্রজাতিদের দেখতে পাওয়া যায়। দক্ষিণপূর্ব এশিয়া এবং ইন্দোনেশিয়া এই দুটো জায়গায় এই প্রজাতিগুলো খুব ব্যাপক ভাবে বিস্তার করে। এবং নিউ গিনি এবং উত্তর অস্ট্রেলিয়া দেশের উপকূলীয় অঞ্চলে দেরকে দেখতে পাওয়া যায়। প্রশান্ত মহাসাগরের বিভিন্ন উপকূলীয় অঞ্চলে এদের দেখতে পাওয়া যায়। যামন এদের মধ্যে জায়গাগুলো হল বিস্মার্ক আরকিপেলাগো, সলোমন দ্বীপপুঞ্জ, ভানুয়াটু, ফিজি, টোঙ্গা, আমেরিকান সামোয়া, পালাউ এবং উত্তর মারিয়ানা দ্বীপপুঞ্জ।
এদের অনেক উপজাতি উপকূলীয় প্রধানত লোহিত সাগর থেকে পলিনেশিয়া পর্যন্ত এদের বিস্তার:
মহোহো

মহোহো নামনি অসমে প্রচলিত উৎসব। বিশেষকরে কামরূপ, নলবারী, বরপেটা,দরং, গোয়ালপারা এইসব অঞ্চলে ইহার প্রচলন বেশি দেখা যায়। মহোহো স্থানভেদে মহখুন্দা ও গোয়ালপারা জেলায় এউরি বা ওরি নামে প্রচলিত। 
অগ্রহায়ণ মাস কৃষকের গুরুত্বপূর্ণ মাস। এই মাসে ক্ষেতে ধান পাকে। অগ্রহায়ণ মাসের পূর্ণিমা রাত্রে এই উৎসব পালন করা হয়। এই উৎসব উৎযাপন করার মূল উদ্যেশ্য হল গৃ্হ থেকে মশা ও ক্ষেত থেকে কীট ও পতঙ্গ নির্মূল করা। এই উৎসবের মাধ্যমে কৃষকেরা ফসল ভা’ল হওয়ার আশির্বাদ পায়। এই উৎসবের পড়ের দিন ফসল কাটা হয়। 
অগ্রহায়ণ মাসের পূর্নিমা রাত্রে মহোহো গান গাওয়া দল টেঙোন নিয়ে গ্রামের প্রিতিটি ঘড়ে মহোহো গীত গায়। প্রতিটি মহোহো দলে একজন দলপতি থাকেন। দলপতি গানের প্রথম ছড়া গায় তারপর বাকী সদস্যেরা গানের দ্বিতীয় ছড়া সমবেত ভাবে গায়। গীতের শেষে গৃহস্থেরা মহোহো দলকে সামর্থ্য অনুযায়ী চাউল বা টাকা দেন।
শারী হৌ শারী হৌ ।
কণা-কুঁজা এফাল হৌ ।।
কণা-কুঁজা ধোঁয়া খোয়া ।
ওজা মাতো বরের পুয়া ।।
লাউর মাত ঝিলাও লাওঁ ।
সক্খায়া নিন্ পালাওঁ ।।
নিন্খিনি হাচারে ।
চকুটিপা নাচারে ।।
কুপ্তি কুপ্তি হাউরা কুপ্তি
আলির মূরত নল্বা বাহা ।
ফর্ব্বাৎ ডালি মাইর্বো ডিমাযুরি ভাইঙ্বো
চানাক লেগি নক্রিবা আশা ।
অ’ দাদা, চানাক লেগি নক্রিবা আশা ।।
অ’হোহো মহোহো ।
মহ খেদবা টাকান লৌ ।।
মহে বুলে মল্লু দে ।
টেপল পুরা খালু দে ।।
টেপলত নহ’ল নুন ।
চাউল লাগে দুণ দুণ ।।
বাঁহর পাত চিকিমিকি ।
আমাক নাংগে আধলি-সিকি ।।
বাঁহর পাত পকা ।
আমাক লাগে টকা ।।
অ’ হরি অ’রাম
অ’হোহো মহোহো
মহ খেদ্‌বা যাউং যো ।।
মহে বুলে মল্লু দে
তেপর মূরা খালু দে ।।
তেপরত নহল লোণ
চাউল লাগে দোণ দোণ ।।
সেই চাউলেদি নভ্‌রিল ডুনি
আইথের ঘড় লরিচরি ।।
আইথের ঘরত পকা জামুক
জাপ দি আহে আমার ভালুক ।।
বাহর পাত চিকিমিকি
আমাক লাগে বগা সিকি ।।
হ্যামস্ট্রিং

হ্যামস্ট্রিং বলতে ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনাস,বাইসেপ্স ফিমোরিস) দ্বারা সংকুচিত ৬টি তন্তু কে বোঝায়।এই পেশীগুলো হাঁটু সংকোচন এবং নিতম্ব প্রসারণ করে।
ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনা্‌স,বাইসেপ্স ফিমোরিস(লম্বা ও খাটো শীর্ষ)) হাঁটু ভাজ করে,যেখানে বাইসেপ্স ফিমোরিসের খাটো শীর্ষ ছাড়া বাকিগুলি নিতম্ব প্রসারণ করে।তিনটি 'প্রকৃত' হ্যামস্ট্রিং নিতম্ব সন্ধি এবং হাঁটু উভয়কেই অতিক্রম করে ,যেখানে বাইসেপ্স ফিমোরিসের খাটো শীর্ষ শুধু হাঁটুকে অতিক্রম করে।এজন্যে একে মাঝে মাঝে হ্যামস্ট্রিং এর অন্তর্বর্তী ধরা হয় না।
অ্যাডাক্টর ম্যাগনাস এর কিছু অংশ হ্যামস্ট্রিং এর অন্তর্বর্তী ধরা হয়।
হ্যামস্ট্রিং হাঁটু এবং নিতম্বের উপর কাজ করে।
সেমিটেন্ডিনোসাস এবং সেমিমেমব্রেনোনাস হাঁটু সংকোচন, নিতম্ব সন্ধির প্রসারণ, হাঁটুতে পায়ের মধ্যবর্তী ঘূর্ণন করে।
হাঁটা শুরুর সময় নিতম্ব সন্ধির প্রসারণ (লম্বা শীর্ষ) এবং হাঁটু সংকোচন, পার্শ্ববর্তী ঘূর্ণন (যখন হাঁটু সঙ্কুচিত থাকে) ,উভয়ই বাইসেপ্স ফিমোরিস করে।
হ্যামস্ট্রিং পেশী হাঁটা,দৌড়া,লাফ দেয়ার মত দৈনন্দিন গুরুত্বপূর্ণ কাজ করে।
অ্যাথলেটরা প্রায়ই হ্যামস্ট্রিং ইনজুরির শিকার হয়ে থাকে।
হ্যামস্ট্রিং পেশীর ইমেজিং বা চিত্রায়ন আল্ট্রাসাউন্ড কিংবা MRI দ্বারা করা হয়। বাইসেপ্স ফিমোরিস সবচেয়ে বেশি ক্ষতিগ্রস্ত হয়।এরপর সেমিটেন্ডিনোসাস।সেমিমেমব্রেনাস খুব অল্পই ইনজুরির কবলে পড়ে।যাদের হ্যামস্ট্রিং পেশীর চোট দৈর্ঘ্যে ৬০ মিমি এর বেশি,তাদের পুনরায় হ্যামস্ট্রিং ইনজুরি হবার সম্ভাবনা আছে।
সেমিটেন্ডিনোসাস এর পেশীতন্তু সম্মুখ ক্রুসেট লিগামেন্ট কে স্থানান্তর করে ,যা হাঁটুর চারটি গুরুত্বপূর্ণ লিগামেন্টের একটি।
হ্যামস্ট্রিং শব্দের "হ্যাম" মূলত হাঁটুর পিছনের চর্বি এবং পেশীকে এবং "স্ট্রিং" মূলত পেশিতন্তু বোঝায়। এইভাবে, হ্যামস্ট্রিং বলতে পেশিতন্তু হাঁটুর পিছন যেকোন দিকে অনুভূত হওয়াকে বোঝায়।
উসমানীয় সাম্রাজ্যের সাধারণ সভা

সাধারণ সভা (; ফরাসি রোমানিকরণ: "Medjliss Oumoumi") বা "Genel Parlamento"; ) ছিলো উসমানীয় সাম্রাজ্যের সাম্রাজ্য সরকারের প্রতিনিধিত্বমূলক গণতন্ত্রের প্রথম প্রচেষ্টা। এটি উসমানীয় সংসদ () নামেও পরিচিত, এটি কনস্টান্টিনোপলে (ইস্তাম্বুল) অবস্থিত ছিলো এবং দুটি কক্ষ নিয়ে গঠিত ছিলো: একটি উচ্চকক্ষ (উল্লেখযোগ্যদের সভা, "Meclis-i Âyân"), এবং একটি নিম্নকক্ষ (সংসদের সংসদ, "Meclis-i Mebusân")।
সাধারণ সভা প্রথম ২৩ ডিসেম্বর ১৮৭৬-এ গঠিত হয়েছিলো এবং প্রাথমিকভাবে সুলতান দ্বিতীয় আবদুল হামিদ ভেঙে দেওয়ার পর ১৪ ফেব্রুয়ারি ১৮৭৮ পর্যন্ত স্থায়ী হয়েছিলো।
রাজনৈতিক দলগুলোর উল্লেখযোগ্য সংস্কার এবং বৃহত্তর অংশগ্রহণ নিয়ে আসা তরুণ তুর্কি বিপ্লবের ফলস্বরূপ, সাধারণ সভা ৩০ বছর পরে ২৩ জুলাই ১৯০৮-এ দ্বিতীয় সাংবিধানিক যুগের সূচনার সাথে সাথে পুনরুজ্জীবিত হয়। দ্বিতীয় সাংবিধানিক যুগটি ১১ এপ্রিল ১৯২০ তারিখে শেষ হয়েছিলো, যখন প্রথম বিশ্বযুদ্ধের পরে কনস্টান্টিনোপল দখলের সময় মিত্রদের দ্বারা সাধারণ সভা ভেঙে দেওয়া হয়।
কনস্টান্টিনোপলের বিলুপ্তির পরে উসমানীয় সংসদের অনেক সদস্য আঙ্কারায় (উসমানীয় ও ১৯৩০ পূর্ব প্রজাতান্ত্রিক যুগে ইংরেজিতে এটি অ্যাঙ্গোরা নামে পরিচিত ছিলো) অবস্থিত তুরস্কের মহান জাতীয় সভার সদস্য হন, যা তুরস্কের স্বাধীনতা যুদ্ধের সময় ২৩ এপ্রিল ১৯২০ সালে প্রতিষ্ঠিত হয়েছিলো।
দেব্রেচেন

দেব্রেচেন (হাঙ্গেরীয় ভাষায়: Debrecen; ) হাঙ্গেরির দ্বিতীয় বৃহত্তম শহর। এটি হাঙ্গেরির উত্তরের সমতলীয় অঞ্চলের আঞ্চলিক কেন্দ্র। ১৮শ শতকে এটি হাঙ্গেরির সবচেয়ে বড় শহর ছিল। এটি হাঙ্গেরির অন্যতম গুরুত্বপূর্ণ সাংস্কৃতিক কেন্দ্র। ১৮৪৮ থেকে ১৮৪৯ সালে হাঙ্গেরীয় বিপ্লবের সময় এটি দেশটির রাজধানী ছিল। এছাড়া দ্বিতীয় বিশ্বযুদ্ধের শেষের দিকেও এটি রাজধানী ছিল।
১৫৩৮ সালে বিখ্যাত ক্যালভিনিস্ট কলেজ স্থাপন ও সংস্কারের ফলে ১৬শ শতাব্দী থেকে দেব্রেচেন হাঙ্গেরির প্রধান সাংস্কৃতিক ও বুদ্ধিবৃত্তিক কেন্দ্র হিসেবে প্রতিষ্ঠা পায়। কলেজটি একসময় বিশ্ববিদ্যালয়ে রূপান্তরিত হয়। কমিউনিস্টদের ক্ষমতালাভের কারণে ১৯৪৯/১৯৫০ সালে বিশ্ববিদ্যালয়টির বেশ কয়েকটি বিভাগ বন্ধ হয়ে যায়। এছাড়া সেসময় অনেক শিক্ষার্থী ও শিক্ষককে বিশ্ববিদ্যালয় থেকে সরিয়ে ফেলা হয়। বর্তমানে এটি দেব্রেচেন বিশ্ববিদ্যালয় নামে পরিচিত। এছাড়া বিশ্ববিদ্যালয়টির মূল ভবন এর স্থাপত্যশৈলীর জন্য সুপরিচিত। এই বিশ্ববিদ্যালয়টি ইউরোপের অন্যতম গবেষণাকেন্দ্রিক বিখ্যাত বিশ্ববিদ্যালয়।
দেব্রেচেন এর সঙ্গীত পরিবেশের জন্যেও বিখ্যাত। হাঙ্গেরির অন্যতম জনপ্রিয় রক ব্যান্ড ট্যাঙ্কসাপডা দেব্রেচেনভিত্তিক। এই শহরে একটি সঙ্গীত বিদ্যালয় রয়েছে, যেখানে অনেক শিক্ষার্থী সঙ্গীট বিষয়ে অধ্যায়ন করে। বছরের বিভিন্ন সময় দেব্রেচেন বিভিন্ন উৎসব-অনুষ্ঠান আয়োজিত হয়।
দেব্রেচেন-এর ফুটবল ক্লাব, দেব্রেচেনি ভিএসসি সাপ্রতিককালে হাঙ্গেরির সবচেয়ে সফল ফুটবল ক্লাব। ২০০৪ থেকে ২০১২ পর্যন্ত প্রত্যেক মৌসুমে ক্লাবটি হাঙ্গেরির জাতীয় চ্যাম্পিয়নশিপ জয় করেছে। দেব্রেচেনে রয়েছে একটি ১০০০০ সিটের ধারণক্ষমতা বিশিষ্ট স্টেডিয়াম। এছাড়া এখানে একটি নতুন বৃহৎ স্টেডিয়াম নির্মাণের পরিকল্পনাও গ্রহণ করেছে স্থানীয় সরকার। ২০১৪ সালের মার্চে এটি উন্মুক্ত করা হয়। 
দেব্রেচেন সাপ্রতিককালে বেশ কয়েকটি খেলাধুলার আন্তর্জাতিক প্রতিযোগিতা আয়োজন করেছে।
দক্ষিণ কোরিয়ার প্রদেশ

প্রদেশ হল দক্ষিণ কোরিয়ার প্রথম-পর্যায়ের প্রশাসনিক বিভাগ। দক্ষিণ কোরিয়ায় ৯টি প্রদেশ রয়েছে: উত্তর চুংচেয়ং, দক্ষিণ চুংচেয়ং, গাংওয়ান, গিয়েওনগি, উত্তর গিয়েওংসাং, দক্ষিণ গিয়েওংসাং, জেজু প্রদেশ, উত্তর জেওলা এবং দক্ষিণ জেওলা।
দক্ষিণ কোরিয়ার স্থানীয় প্রশাসনিক অঞ্চলসমূহের ইতিহাস সময়ের সাথে সাথে পরিবর্তিত হয়েছে। তবে তিন স্তরের মূল প্রশাসনিক কাঠামো গোজোং সাম্রাজ্যের সময় দক্ষিণ কোরিয়ায় প্রতিষ্ঠিত হয়।
প্রদেশ হলো দক্ষিণ কোরিয়ার সর্বোচ্চ পর্যায়ের প্রশাসনিক বিভাগ। সাধারণ নাম প্রদেশের পাশাপাশি সমান পর্যায়ের আরো চার ধরণের বিশেষ প্রশাসনিক বিভাগ রয়েছে: বিশেষ স্বায়ত্তশাসিত প্রদেশ, বিশেষ শহর, মেট্রোপলিটিয়ান শহর এবং বিশেষ স্বায়ত্বশাসিত শহর।
দক্ষিণ কোরিয়ায় বিশেষ স্বায়ত্বশাসিত প্রদেশ বা রাজ্য হলো যে প্রদেশের প্রাদেশিক সরকার অর্থনৈতিক ও রাজনৈতিকভাবে অন্যান্য সাধারণ প্রদেশের চেয়ে অধিক স্বাধীনতা ভোগ করে। শুধুমাত্র জেজু, গাংওয়ান এবং জিওনবুক হলো দক্ষিণ কোরিয়ার তিনটি বিশেষ স্বায়ত্বশাসিত প্রদেশ। এছাড়াও, সিউল হলো একমাত্র বিশেষ শহর এবং সেজোং হলো একমাত্র বিশেষ স্বায়ত্বশাসিত শহর।
আইএসও ৩১৬৬-২:কেআর

আইএসও ৩১৬৬-২:কেআর হল আইএসও এর একটি মান যা দক্ষিণ কোরিয়ার উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে দক্ষিণ কোরিয়ার আইএসও ৩১৬৬-২ কোডে, ১টি রাজধানী মেট্রোপলিটন শহর, ৬টি মেট্রোপলিটন শহর, এবং ৯টি প্রদেশের জন্য সংজ্ঞায়িত করা হয়েছে।
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল KR, দক্ষিণ কোরিয়ার আইএসও ৩১৬৬-১ আলফা-২ কোড। দ্বিতীয় অংশে দুটি সংখ্যা নিম্নলিখিত ভাবে:
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।
আবদুল্লাহ ইবনে মাসউদ

আব্দুল্লাহ ইবনে মাসউদ, ( ), ছিলেন ইসলামের নবী মুহাম্মদ সাঃ এর একজন সাহাবী বা সাথী। তিনি আবু আব্দুল্লাহ নামেও পরিচিত ছিলেন।মুহাম্মাদ সাঃ মক্কায় ইসলাম প্রচার শুরু করার পর প্রথম দিকের ইসলাম গ্রহণকারীদের মধ্যে তিনি একজন। তিনি ৫৯৪ সালের দিক মক্কায় বনু তামিম|তামিম গোত্রে জন্মগ্রহণ করেন।
তিনি কুফার কাজি হিসেবে নিযুক্ত হন।
ইবনে মাসউদ কুরআনের সবচেয়ে সুনথিভুক্ত "সঙ্গী" পাঠের একটি পড়েছিলেন, যা তিনি কুফায় শিখিয়েছিলেন। অ-ক্যানোনিকাল কুফান ক্বারী সুলাইমান আল-আমাশ (মৃ. ১৪৭/ ৭৬৫), যিনি তার নিজের পাঠের কিছু অংশে ইবনে মাসউদ ঐতিহ্য অব্যাহত রেখেছিলেন, তিনি বর্ণনা করেছিলেন যে "আমি কুফায় এসেছি এবং জায়েদ এর কিরাত তাদের মধ্যে ছিল না, কেবল মাত্র আজ তোমাদের মধ্যে আব্দুল্লাহ পাঠ রয়েছে: একজন বা দুজন পুরুষ ছাড়া কেউ এটি আবৃত্তি করেনি"।
ইবনে মাসউদের পাঠ প্রতিটি ক্যানোনিকাল কুফান পাঠে বৃহত্তর বা কম ভূমিকা পালন করেছিল। অধ্যাপক শাদি নাসের উল্লেখ করেছেন যে অসীমের ইস্নাদ নবীর কাছে ফিরে যায় এবং দুটি প্রধান শাখার মধ্য দিয়ে যায়। এর মধ্যে একটি জিরার ইবনে হুবায়শ হয়ে ইবনে মাসউদ এর মধ্য দিয়ে যায়।
হামজা এবং তার ছাত্র আল-কিসাই-এর ক্যানোনিকাল পাঠে ইবনে মাসউদের প্রভাব বেশি। হামজা প্রাথমিকভাবে তার সহকর্মী কুফানস ইবনে আবি লায়লা এবং আল-আ'মাশের কাছ থেকে তার পড়া শিখেছিলেন, যেহেতু পরেরটি উথমানিক রাসমের সাথে সামঞ্জস্যপূর্ণ ছিল। আল-আ'মাশ ইবনে মাসউদ থেকে তার পড়ার অনেক অংশ উদ্ভূত করেছিলেন।
আব্দুল্লাহ ইবনে মাসউদ ৬৫৩ সালে মদিনায় মারা যান এবং তাকে জান্নাতুল বাকি-এ দাফন করা হয়।
কোলা সুপারডিপ বোরহোল

কোলা সুপারডিপ বোরহোল (, "Kolskaya sverkhglubokaya skvazhina") হল সাবেক সোভিয়েত ইউনিয়নের একটি বৈজ্ঞানিক খনন প্রকল্পের নাম। এই খননকাজটি করা হয়েছিল বর্তমান রাশিয়ার কোলা উপদ্বীপের পেচেংস্কি জেলায় । খননকাজ প্রকল্পটির উদ্দেশ্য ছিল কৃত্রিমভাবে পৃথিবীর কেন্দ্রের দিকে যতদূর সম্ভব হয় খনন করা। ১৯৭০ সালের ২৪শে মে প্রথমে উরালমাস-৪ই ড্রিলিং রিগ ব্যবহার করে খনন কাজটি শুরু করা হয়েছিল, পরবর্তিতে উরালমাস-১৫০০০ সিরিজের রিগ ব্যবহার করা হয়েছিল। কেন্দ্রীয় বোরহোল থেকে কয়েকটি শাখা বোরহোলও খনন করা হয়েছিল কাজের সুবিধার্থে। গভীরতম এসজি-৩ প্রকল্পটি ১৯৮৯ সালে ১২,২৬২ মিটার (৪০,২৩০ ফুট) গভীরতায় পৌঁছায় এবং এখনও পর্যন্ত এটিই পৃথিবীতে মানুষের তৈরি সবচেয়ে গভীর কৃত্রিম পয়েন্ট।
দুই দশক ধরে গভীরতার পরিমাপে এবং বোরের বিচারে এটিই ছিল পৃথিবীর সবচেয়ে বড় বোরহোল, কিন্তু ২০০৮ সালে কাতারের আল শাহীন তেল খনির গভীরতা পরিমাপ করা হয় এবং ২০১১ সালে রাশিয়ার শাখালিন দ্বীপের উপকূলবর্তী শাখালিন-আই ওডোপ্টু ওপি-১১ এর দৈর্ঘ্য পরিমাপ করা হয় ।
খননের প্রধান টার্গেট ধরা হয়েছিল । ১৯৭৯ সালের ৬ই জুন গভীরতার বিশ্ব রেকর্ডটি ভেঙে যায়। রেকর্ডটি ছিল যুক্তরাষ্ট্রের ওয়াশহিতা কাউন্টির বের্থা রোজার হোল-এর। ১৯৮৩ সালে খনন কাজটি গভীরতায় পৌঁছায় এবং তখন ঘটনাটি উদ্‌যাপনের জন্য এক বছরের জন্য খনন বন্ধ রাখা হয়েছিল। এই অলস সময়টি ২৭শে সেপ্টেম্বর ১৯৮৪ সালে খননের মাধ্যমে ভাঙার চেষ্টা করা হয়েছিল, কিন্তু হঠাৎ করেই সেকশনের ড্রিলিং স্ট্রিংটি কূপের মধ্যে পড়ে যায় এবং এটি কূপের রাস্তা বন্ধ করে দেয়। পরবর্তিতে গভীরতা থেকে পুনরায় খনন শুরু করা হয়েছিল।
১৯৮৯ সালে গর্তটি গভীর পর্যন্ত পৌঁছায়। একই বছরে ধারণা করা হয়েছিল গর্তের গভীরতা ১৯৯০ সাল নাগাদ -এ এবং ১৯৯৩ সাল নাগাদ -এ পৌঁছাবে। যাইহোক, এরকম গভীরতায় সাধারণ ধারণা তাপমাত্রার চেয়ে বেশি তাপমাত্রা থাকায় খনন কাজ চালিয়ে যাওয়া সম্ভব হয়নি এবং ১৯৯২ সালে খনন কাজটি বন্ধ হয়ে যায়। প্রকল্পটি যদি চালিয়ে যাওয়া যেত তাহলে পর্যন্ত খনন করতে তাপমাত্রার সাথে মোকাবিলা করতে হত যেখানে ড্রিলিং বিটই আসলে কোন কাজে আসবে না।
জন ডেনভারের ডিস্কতালিকা

এ পাতাটি লোক সংগীতশিল্পী জন ডেনভারের বিস্তারিত ডিস্কতালিকা। দ্য মিচেল ট্রিও সহযোগ তার প্রথম অ্যালবাম স্টুডিও অ্যালবাম বিভাগ তলিকায় পৃথক অবস্থায় রয়েছে এবং স্টুডিও অ্যালবাম, লাইভ অ্যালবাম, ক্রিসমাস অ্যালবাম, এবং সংকলন অ্যালবামসমূহ দশক অনুযায়ী তালিকায়ন করা হয়েছে। এছাড়াও এগুলোর বিক্রয় তথ্যের প্রশংসাপত্রও যুক্ত রয়েছে।
জাখসেন

জাখসেন (; আ-ধ্ব-ব: ˈfʁaɪ̯ʃtaːt ˈzaksən "ফ্রাইষ্টাট্‌ যাখ্‌সেন্‌"; "জাখসেন মুক্ত রাজ্য") জার্মানির ষোলটি অঙ্গরাজ্যের একটি। জার্মানির ব্রান্ডেনবুর্গ, জাখসেন-আনহাল্ট, ট্যুরিঙেন ও বাভারিয়া নামক রাজ্যগুলির সাথে এই রাজ্যের সীমানায রয়েছে। এছাড়া পোল্যান্ড এবং চেক প্রজাতন্ত্র রয়েছে এর সীমানায়। জাখসেনের রাজধানী নগরীর নাম ড্রেসডেন। আয়তনের দিক থেকে এটি জার্মানির দশম বৃহত্তম রাজ্য। এর আয়তন ১৮,৪১৩ বর্গ কিলোমিটার এবং জনসংখ্যা ৪৩ লক্ষ। জনসংখ্যার দিক থকে এটি জার্মানির ষষ্ঠ বৃহত্তম রাজ্য।
অতীতে জাখসেন ইউরোপের জার্মানভাষী অঞ্চলের অংশ ছিল। এর ইতিহাস একশত বছরেরও বেশি সময় ধরে রচিত। এটি একটি মধ্যযুগীয় ডিউকরাজ্য, পুণ্য রোমান সাম্রাজ্যের ইলেক্টোরেট, একবার স্বতন্ত্র রাজ্য এবং দুইবার প্রজাতন্ত্র ছিল।
বর্তমান জাখসেন রাজ্যের সীমানা পুরনো জাখসেনের থেকে আলাদা। পুরনো জাখসেনতে জ্যাক্সোন্সরা বাস করতো। পুরনো জাখসেনের এলাকা থেকে বর্তমান জার্মানির লোয়া জাখসেন এবং জাখসেন-আনহাল্ট প্রতিষ্ঠিত হয়েছে।
জাখসেনের অর্থনীতি সাবেক পূর্ব জার্মান রাজ্যগুলোর মধ্যে অন্যতম শক্তিশালী। ২০১০ সালে জাখসেনের অর্থনৈতিক প্রবৃদ্ধি ছিল ১.৯%। কিন্তু টা সত্ত্বেও জাখসেনতে বেকারত্ব বিদ্যমান। এখানে বিনিয়োগ অপেক্ষাকৃত কম। জাখসেনের প্রকাশনা ও পোর্সেনিল শিল্প প্রসিদ্ধ। স্থানীয় সরকার জাখসেনের পর্যটন শিল্পের বিকাশে বিভিন্ন কার্যক্রম গ্রহণ করছে। 
২০১০ সালে জাখসেনের বেকারত্বের হার ছিল ১১.৯%। জার্মানির পুণএকত্রীকরণের আগে বেকারত্বের হার জাখসেনতে ছিল ১২% এবং সমগ্র জার্মানিতে ছিল ৭.৭%। তবে ২০১২ সালে জাখসেনের বেকারত্বের হার সর্বনিম্ন ৮.৮%-এ পৌছেছিল।
জাখসেনের লাইপজিগ অঞ্চলে বেকারত্বের হার সবচেয়ে বেশি। এখানে বিএমডব্লিউ ও পোর্শা-এর বিনিয়োগের পরেও বেকারত্ব খুব একটা হ্রাস পায়নি। মোটরগাড়ি নির্মাণ শিল্প জাখসেনের অর্থনীতির অন্যতম চালিকা শক্তি। জাখসেনের ফ্রাইবুর্গ আগে খনি শিল্পভিত্তিক ছিল, তবে এটি বর্তমানে সৌর শক্তি সম্পর্কিত প্রযুক্তির জন্যে সুপরিচিত। ড্রেসডেন এবং আশেপাশের কিছু এলাকা জৈবপ্রযুক্তির ক্ষেত্রে আন্তর্জাতিকভাবে সুপরিচিত। এসব উচ্চ-প্রযুক্তিগত খাত খুব বেশি কর্মসংস্থান সৃষ্টি না করলেও তা জাখসেনের মেধা-স্থানান্তর বা ব্রেইন-ড্রেন নিরসণে গুরুত্বপূর্ণ ভূমিকা রেখেছে। স্থানীয় শিল্প-কারখানাগুলির সাথে অংশীদারত্বের মাধ্যমে এখানকার বিশ্ববিদ্যালয়গুলি তাদের মান উন্নয়ন করছে। ড্রেসডেন ও লাইপজিগের জনসংখ্যা হার ক্রমবর্ধমান হলেও জাখসেনের অন্যান্য ছোট শহরের জনসংখ্যা হ্রাস পাচ্ছে।
২০০৯ সাল নাগাদ জাখসেনের ২০.৫% মানুষ জার্মান ইভাঞ্জেলিক্যাল মণ্ডলীতে বিশ্বাসী। ৩.৬% মানুষ ক্যাথলিক মণ্ডলীতে বিশ্বাসী এবং বাকি ৭৫.৯% মানুষ অন্যান্য ধর্মে বিশ্বাসী কিংবা নাস্তিক।
আনন্দচন্দ্র আগরওয়ালা

আনন্দ চন্দ্র আগরওয়ালা( ইংরেজি: Ananda Chandra Agarwala; অসমীয়া: আনন্দ চন্দ্র আগরৱালা) অসমের প্রসিদ্ধ কবি,অনুবাদক, প্রশাশক, ইতিহাসবিজ্ঞ ও লেখক ছিলেন। জোনাকি যুগের অসমীয়া লেখকের মধ্যে তিনি অন্যতম স্থানের অধিকারী ছিলেন। তিনি “ভাঙনি কোওর” ও “বিহগি কবি” নামেও পরিচিত ছিলেন। আনন্দ চন্দ্র আগরওয়ালা ১৯১৬ সনে রায় সাহাব ও ১৯২১ সনে রায় বাহাদুর উপাধি পেয়েছিলেন। তিনি তেজপুর পৌরসভার সভাপতি ছিলেন। ছাত্র জীবনে তিনি বন্ধুদের সহযোগিতায় “ ধর্ম সঙ্গিত” নামক গ্রন্থের রচনা করেছিলেন। ১৯০৬ সনে তিনি “পুলিশ মেনুয়্যাল” রচনা করেছিলেন। অসমীয়া সাহিত্যে যথেষ্ট অবদান থাকার জন্য ১৯৩৪ সনে মঙ্গলদৈয়ে অনুষ্ঠিত অসম সাহিত্য সভার বার্ষিক অধিবেশনে তিনি সভাপতির পদে নির্বাচিত হয়েছিলেন। তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পত্রিকার নিয়মিত লেখক ছিলেন।
১৮৭৪ সনে ভারতের অসম রাজ্যের শোনিতপুর জেলার অন্তর্গত তেজপুরের বরাঙাবারী অঞ্চলে আনন্দ চন্দ্র আগরওয়ালার জন্ম হয়েছিল। পিতার নাম কাশীরাম আগরওয়ালা। তিনি রাঙাবারী বিদ্যালয় ও তেজপুরের সরকারি উচ্চতর মাধ্যমিক বিদ্যালয় ও কলকাতার মেট্রপলিটান কলেজ থেকে শিক্ষা গ্রহণ করেছিলেন। কলকাতায় থাকাকালীন অবস্থায় তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পেপারের নিয়মিত লেখক ছিলেন। সাহিত্য চর্চায় ব্যাস্ত থাকার জন্য তিনি ডিগ্রী অসমাপ্ত করে অসমে চলে এসেছিলেন।
শিবসাগর উচ্চতর মাধ্যমিক বিদ্যালয়ে তিনি শিক্ষকের পদে নিযুক্তি ছিলেন। তারপর তিনি সাব-ইন্সপেক্টর, ইন্সপেক্টর ও শিলচর আরক্ষী প্রশিক্ষণ কেন্দ্রের অধ্যক্ষ ছিলেন। গুয়াহাটি ও ডিব্রুগড়ের সহ আরক্ষা অধীক্ষকের পদেও তিনি নিযুক্তি ছিলেন। ১৯৩০ সনে তিনি আরক্ষী অধীক্ষকের পদ থেকে অবসর গ্রহণ করেন ও জোনাকি এবং বিজুলি পত্রিকার সঙ্গে জড়িত হয়ে অসমীয়া সাহিত্যেকে যথেষ্ট অবদান দেন। ১৯৪০ সালে তেজপুরে আনন্দ চন্দ্র আগরওয়ালার মৃত্যু হয়েছিল।
যতীন বরা

যতীন বরা (অসমীয়া: যতীন বরা) অসমের চলচ্চিত্র অভিনেতা, থিয়েটার অভিনেতা ও চলচ্চিত্র পরিচালক। তিনি ১৮৮৯ সনে আব্দুল মজিদ পরিচালিত উত্তরকাল চলচ্চিত্রে অভিনয় করে চলচ্চিত্র জগতে প্রবেশ করেন। ১৯৯৫ সনে তিনি প্রদীপ গগৈ পরিচালিত “আই কিল হিম সার” চলচ্চিত্রে মুখ্য চরিত্রে অভিনয় করেছিলেন। ২০০০ সনে মুনিন বরুয়া পরিচালিত “হিয়া দিয়া নিয়া” চলচ্চিত্রে তিনি যথেষ্ট জনপ্রিয়তা লাভ করেছিলেন। তিনি ভ্রাম্যমাণ থিয়েটারে অভিয়ন করেও জনপ্রিয়তা অর্জন করেছিলেন। তিনি অভিনয় করা সন্জীব সভাপন্ডির পরিচালিত “ জুয়ে পোরা খুন” ২০০৪ সনে আন্তরাষ্ট্রীয় চলচ্চিত্র সমারোহে স্থান পায়। যতীন বরা ২০০৬ সনে “অধিনায়ক” নামক চলচ্চিত্র পরিচালনা করেছিলেন। তিনি ১৯৯৭ সনে ড: ভবেন্দ্র নাথ শইকীয়া পরিচালিত কালসন্ধ্যা নামক হিন্দী চলচ্চিত্রে অভিনয় করেছিলেন।
২০১৪-১৫ প্রিমিয়ার লিগ

২০১৪-১৫ প্রিমিয়ার লিগ ইংল্যান্ডের পেশাদার ফুটবল লিগ প্রিমিয়ার লিগের তেইশতম মৌসুম। এই লিগের সময়সূচী ঘোষণা করা হয় ১৮ জুন ২০১৪ সালে। 
১৬ আগস্ট ২০১৪ সালে এই মৌসুম শুরু হয়। গত আসরের চ্যাম্পিয়ন দল ছিলো ম্যানচেস্টার সিটি।
চেলসি এই আসরে তাদের ৫ম শিরোপা অর্জন করে
২০১৩-১৪ মৌসুমের প্রথম ১৭টি দল এবং ২০১৩-১৪ ফুটবল লিগ চ্যাম্পিয়নশিপ থেকে উন্নীত ৩টি দল এই মোট ২০টি দল নিয়ে এবারকার প্রতিযোগিতাটি অনুষ্ঠিত হবে।
৫ এপ্রিল ২০১৪ সালে লিচেস্টার সিটি প্রথম দল হিসেবে ফুটবল লিগ চ্যাম্পিয়নশিপ থেকে প্রিমিয়ার লিগে উন্নীত হয়। ২২ এপ্রিল ২০১৪ সালে তারা বোল্টনকে হারিয়ে ঐ প্রতিযোগিতার চ্যাম্পিয়ন হয়। ২১ এপ্রিল ২০১৪ সালে বার্নলি উইগান অ্যাটলেটিককে হারিয়ে ২য় দল হিসেবে প্রিমিয়ার লিগে খেলার যোগ্যতা অর্জন করে। ২৪ মে ২০১৪ সালে কুইন্স পার্ক রেঞ্জার্স তৃতীয় এবং শেষ দল হিসেবে প্রিমিয়ার লিগে খেলার যোগ্যতা অর্জন করে। লন্ডনের ওয়েম্বলি স্টেডিয়ামে অনুষ্ঠিত ২০১৪ ফুটবল লিগ চ্যাম্পিয়নশিপ প্লে-অফ ফাইনালে ডার্বি কাউন্টিকে ১-০ গোলে হারিয়ে দেয়ায় তারা এ যোগ্যতা অর্জন করে। এই তিনটি দল পূর্বের মৌসুমের কার্ডিফ সিটি, ফুলহাম এবং নরউইচ সিটির পরিবর্তে খেলবে যারা প্রত্যকেই পূর্বের মৌসুমে অবনমিত হয়েছিল।
নিজামিয়া

নিজামিয়া (, , ) হল উচ্চশিক্ষার জন্য মধ্যযুগের একপ্রকার শিক্ষাপ্রতিষ্ঠানের সমষ্টি যা নিজামুল মুলক কর্তৃক সূচিত হয়। "নিজামিয়া" শব্দটি তার নাম থেকে সৃষ্ট। সেলজুক সাম্রাজ্যের সূচনালগ্নে সৃষ্ট এসব সুন্নি ইসলামি শিক্ষাপ্রতিষ্ঠানগুলো মাদ্রাসার মডেল হিসেবে বিবেচিত হয়।
নিজামিয়া প্রতিষ্ঠানগুলো ছিল মুসলিম বিশ্বে উচ্চ শিক্ষার জন্য প্রথম সুসংগঠিত শিক্ষাপ্রতিষ্ঠান। এখানকার শিক্ষার মান মুসলিম বিশ্বে সর্বোৎকৃষ্ট ছিল এবং ইউরোপেও এগুলো সমাদৃত ছিল। রাজকীয় ব্যবস্থাপনা ও অভিজাতদের মাধ্যমে এই প্রতিষ্ঠানগুলো আর্থিক, রাজনৈতিক ও আধ্যাত্মিকভাবে সহায়তা পেত। কিছু পণ্ডিতের মতে নিজামিয়া মাদ্রাসা প্রতিষ্ঠার উদ্দেশ্য ছিল তখনকার সময় বর্ধিষ্ণু ইসমাইলি মতবাদকে মোকাবেলা করা। নিজামুল মুলক তার বিখ্যাত গ্রন্থ সিয়াসাতনামার একটি অনুচ্ছেদে ইসমাইলি মতবাদকে প্রত্যাখ্যান করেছেন।
সবচেয়ে বিখ্যাত শিক্ষাপ্রতিষ্ঠান ছিল বাগদাদের নিজামিয়া মাদ্রাসা যা ১০৬৫ খ্রিষ্টাব্দে প্রতিষ্ঠিত হয়। নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক নিযুক্ত করেন। পারস্যের কবি সাদি বাগদাদ নিজামিয়ার ছাত্র ছিলেন। অন্যান্য নিজামিয়া বিদ্যালয়গুলো নিশাপুর, আমুল, বাল্‌খ, হেরাত ও ইসফাহানে অবস্থিত ছিল।
নিজামুল মুলক ১০৯২ খ্রিষ্টাব্দে ইসফাহান থেকে বাগদাদ যাওয়ার সময় নিহত হন। বেশ কিছু বই অনুযায়ী শিয়াদের একটি বিভাগ ইসমাইলি হাশাশিনদের হাতে তিনি নিহত হন।
বাগদাদ নিজামিয়ার একজন কর্মকর্তা মুগাতিল ইবনে বাকরি বলেন যে তার ধারণা অনুযায়ী প্রথম মালিক শাহর আদেশে একটি সুন্নি-শিয়া বিতর্কের পর নিজামুল মুলক ও মালিক শাহ দুজনেই আততায়ীর হাতে নিহত হন। তবে অধিকাংশ ইতিহাসবিদ ও সুন্নি পণ্ডিত এর বিপক্ষ মত পোষণ করেন।
পেত্রো পোরাশেঙ্কা

পেত্রো অলেক্সিয়িভিচ পোরাশেঙ্কা (; জন্ম: ২৬শে সেপ্টেম্বর ১৯৬৫, বোলহ্রাদ, ইউক্রেনীয় সোভিয়েত ইউনিয়ন, সোভিয়েত ইউনিয়ন) হচ্ছেন ইউক্রেনীয় ব্যবসায়ী, ধনকুব (বা শতকোটিপতি), রাজনীতিবিদ, পঞ্চম রাষ্ট্রপতি ও ইউক্রেনীয় সামরিক বাহিনীর সর্বাধিনায়ক (৭ই জুন ২০১৪ থেকে)। তিনি ইউক্রেনের নবম পররাষ্ট্রমন্ত্রী হিসেবে ২০০৯ থেকে ২০১০ পর্যন্ত ও ২০১২ সালের মার্চ থেকে নভেম্বর দ্বিতীয় পর্যন্ত বাণিজ্য ও অর্থনৈতিক উন্নয়ন মন্ত্রী হিসেবে দায়িত্ব পালন করেন। এর আগে তিনি ইউক্রেনের জাতীয় ব্যাংকের সভাপতি ও জাতীয় নিরাপত্তা ও প্রতিরক্ষা সংস্থার সম্পাদক হিসেবেও দায়িত্ব পালন করেন।
তিনি ২০১৪ সালের ইউক্রেনের রাষ্ট্রপতি নির্বাচনে ৫৪% ভোট পেয়ে বিজয় লাভ করেন। রাজনীতির বাইরে তিনি বিপুল সম্পদের মালিক; যার জন্য তাকে “চকোলেট কিং” হিসেবে ডাকা হয়।
বার্নলি ফুটবল ক্লাব

বার্নলি ফুটবল ক্লাব যারা দ্যা ক্লারেটস নামেও পরিচিত, ল্যাঙ্কারশায়ারের বার্নলিতে অবস্থিত একটি প্রিমিয়ার লিগ ভিত্তিক ক্লাব। এই ক্লাবটি ১৮৮৮ সাল থেকে শুরু হওয়া ইংল্যান্ডের সবচেয়ে পুরাতন ফুটবল প্রতিযোগিতা দ্যা ফুটবল লিগের প্রতিষ্ঠাতা সদস্য। ১৯১০ সালে ক্লাবটি প্রভাবশালী ইংলিশ ক্লাব অ্যাস্টন ভিলার প্রতি সম্মান দেখিয়ে ক্লারেট (রক্তবর্ণ) এবং নীল রং এর জার্সি ধারণ করে। এটা মনে করা হয়েছিল যে ঐ রং তাদের মানসিকভাবে উদ্বুদ্ধ করে তুলবে। ১৮৮৩ সাল থেকে তাদের হোম গ্রাউন্ড টার্ফ মুর।
বার্নলি এ পর্যন্ত দুইবার ১৯২০-২১ এবং ১৯৫৯-৬০ এ ফুটবল লিগ প্রথম বিভাগ এবং ১৯১৪ সালে এফএ কাপের চ্যাম্পিয়ন হওয়ার গৌরব অর্জন করে। দ্যা ক্লারেটসরা ১৯৬১ সালে ইউরোপিয়ান কাপের কোয়ার্টার ফাইনালে পৌছায়। ইংলিশ ফুটবল ইতিহাসে তারা সেই তিন দলে মধ্যে অন্যতম যারা ইংল্যান্ডের প্রথম চারটি পেশাদার লিগ স্তরের প্রতিটিতেই চ্যাম্পিয়ন হতে সক্ষম হয়। অন্য ক্লাব দুটি হচ্ছে উলভারহ্যাম্পটন ওয়ান্ডারার্স এবং প্রেস্টন নর্থ এন্ড।
নিজামিয়া মাদ্রাসা

নিজামিয়া মাদ্রাসা () ছিল প্রথমদিকের প্রতিষ্ঠিত নিজামিয়াগুলির অন্যতম। এই নিজামিয়াটি ১০৬৫ সালে বাগদাদে প্রতিষ্ঠিত হয়। ১০৯১ সালের জুলাইয়ে নিজামুল মুলক বিশিষ্ট দার্শনিক এবং ধর্মতাত্ত্বিক ইমাম গাজালিকে এর অধ্যাপক হিসেবে নিয়োগ দেন। তখন ইমাম গাজালির বয়স ছিল ৩৩ বছর।
বিনামূল্যে শিক্ষাদানকারী এই প্রতিষ্ঠানটিকে মধ্যযুগের সবচেয়ে বৃহৎ বিশ্ববিদ্যালয় হিসেবে বিবেচনা করা হয়।
বার্বা‌র বংশীয় আলমোহাদ রাজবংশের প্রতিষ্ঠাতা ইবনে তুমারত এখানে আল-গাজ্জালির অধীনে লেখাপড়া করেন। নিজামুল মুলকের জামাতা মুগাতিল ইবনে বাকরি প্রতিষ্ঠানের একজন কর্মী ছিলেন। ১০৯৬ সালে গাজ্জালি যখন মাদ্রাসা ত্যাগ করেন তখন এখানে ৩০০০ ছাত্র ছিল। ১১১৬ সালে মুহাম্মদ আল শাহরাস্তানি এখানে শিক্ষাদান করেন। ১১৭০ এর দশকে বাহাউদ্দিন ইবনে শাদ্দাদ শিক্ষাদান করেন। এরপর তিনি মসুলে শিক্ষাদানের জন্য যান।
পারস্যের কবি সাদি ১১৯৫ থেকে ১২২৬ সাল পর্যন্ত এখানে শিক্ষালাভ করেন। তিনি যখন তার তিরিশ বছরব্যাপী যাত্রা শুরু করেন তখন তিনি হুলাগু খানের নেতৃত্বে মোঙ্গলদের হাতে এর ধ্বংস প্রত্যক্ষ করেন। ১২৫৮ সালে এই ঘটনা সংঘটিত হয়।
সাদি বাগদাদের নিজামিয়ায় তার শিক্ষাজীবনের কথা পরিষ্কারভাবে স্মৃতিচারণ করেন: "একজন সহপাঠি ছাত্র আমার প্রতি বিদ্বেষ পোষণ করত, এবং আমি আমার শিক্ষককে তা জানিয়ে বলি: "যখনই আমি বেশি সঠিক উত্তর দিই তখন সে ক্ষুব্ধ হয়ে পড়ে।""
"শিক্ষক উত্তর দেন: "তোমার বন্ধুর হিংসা তোমার কাছে গ্রহণযোগ্য না, কিন্তু আমি জানি না যে কে তোমাকে পরনিন্দা প্রশংসনীয় বলেছে। যদি সে হিংসার মাধ্যমে সর্বনাশের পথ অবলম্বন করে তবে কুৎসার মাধ্যমে তুমিও তাকে অনুসরণ করলে।""
অনুবাদ আন্দোলন

অনুবাদ আন্দোলন বলতে বোঝায় মধ্যযুগে বাগদাদের বাইতুল হিকমাহতে শুরু হওয়া বুদ্ধিবৃত্তিক আন্দোলন। এতে গ্রিক ক্লাসিক রচনা আরবিতে অনূদিত হত।
ইসলামের প্রাথমিক যুগের গণিতশাস্ত্র এবং গ্রিক ও ভারতীয় গণিতের মধ্যকার সম্পর্ক এখন পর্যন্ত সম্পূর্ণরূপে বোঝা সম্ভব হয়নি। এর কারণ, অধিকাংশ রচনা হয় লাতিন ভাষায় সংরক্ষিত বা বর্তমানে টিকে নেই।
সাবিত ইবনে কুরা (৮৩৬-৯০১) নিকোমেকাসের "পাটিগণিত" অনুবাদ করেন। বনু মুসা ভ্রাতৃবৃন্দের পৃষ্ঠপোষকতায় গুরুত্বপূর্ণ গ্রিক গণিতবিদদের কর্মগুলো অনুবাদ ও সংশোধন করা হয়।
কুইন্স পার্ক রেঞ্জার্স ফুটবল ক্লাব

কুইন্স পার্ক রেঞ্জার্স ফুটবল ক্লাব (; এছাড়াও কুইন্স পার্ক রেঞ্জার্স এফসি অথবা শুধুমাত্র কুইন্স পার্ক রেঞ্জার্স নামে পরিচিত) হচ্ছে লন্ডন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৮২ সালে ক্রাইস্টচার্চ রেঞ্জার্স এবং সেইন্ট জুডেস ইনিস্টিউটকে একত্রীভূত করে প্রতিষ্ঠিত হয়েছে। কুইন্স পার্ক রেঞ্জার্স তাদের সকল হোম ম্যাচ লন্ডনের কিয়ান প্রিন্স ফাউন্ডেশন স্টেডিয়ামে খেলে থাকে; যার ধারণক্ষমতা হচ্ছে ১৮,৪৩৯। ক্লাবটি গঠনের পর প্রারম্ভিক বছরে তাদের নিজস্ব মাঠ ছিল কুইন্স পার্ক। উক্ত সময়ে তাদের খেলাগুলো বিভিন্ন মাঠে খেলা আয়োজন করা হতো। বর্তমানে এই ক্লাবের ম্যানেজারের দায়িত্ব পালন করছেন গ্যারেথ অ্যাইন্সওর্থ এবং সভাপতির দায়িত্ব পালন করছেন অমিত ভাটিয়া। বর্তমানে বসনীয় গোলরক্ষক আসমির বেগোভিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কুইন্স পার্ক রেঞ্জার্স এপর্যন্ত ৫টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে।
উৎস:
পুরুষদের জাতীয় ফুটবল দলের তালিকা

অত্র নিবন্ধটি বৈশ্বিক পর্যায়ে পুরুষদের জাতীয় ফুটবল দলের তালিকা বিশেষ। এতে সকল স্বীকৃতপ্রাপ্ত ও অর্ধ-স্বীকৃতপ্রাপ্ত স্বাধীন রাষ্ট্রসমূহের প্রতিনিধিত্বকারী ফুটবল দল রয়েছে। এছাড়াও তালিকায় বিশ্ব ফুটবলের নিয়ন্ত্রণকারী সংস্থা ফিফা’র সদস্যভূক্ত দল অথবা ফিফা অনুমোদনপ্রাপ্ত মহাদেশীয় সংস্থাও অন্তর্ভুক্ত আছে। বর্ণিত সংগঠনগুলোর অন্তর্ভুক্ত নয় এমন আঞ্চলিক দল বা স্বীকৃতিবিহীন দেশসমূহের দলকে তালিকা থেকে বাদ দেয়া হয়েছে।
২১১টি পুরুষদের জাতীয় ফুটবল দল তাদের জাতীয় ফুটবল সংস্থা কর্তৃক নিয়ন্ত্রিত ও ফিফা কর্তৃক অনুমোদিত। তন্মধ্যে ১২টি জাতীয় ফুটবল দল ফিফা অনুমোদিত মহাদেশীয় কনফেডারেশনের সদস্য কিংবা সহযোগী সদস্য হলেও ফিফা’র সদস্য নয়। ফিফার সদস্যরা ফিফা বিশ্বকাপে অংশগ্রহণ করতে পারে ও একে-অপরের বিপক্ষে প্রতিদ্বন্দ্বিতা করে যা আনুষ্ঠানিকভাবে আন্তর্জাতিক খেলার মর্যাদা পায়। এ ফলাফল পরবর্তী চার বছর পর্যন্ত কার্যকর থাকে ও জাতীয় দলগুলোর নিজস্ব শক্তিমত্তার তুলনা কল্পে ফিফা কর্তৃক প্রকাশিত মাসিক ফিফা বিশ্ব র‌্যাঙ্কিংয়ে তুলে ধরা হয়। যে সকল জাতীয় দল কনফেডারেশনের পূর্ণাঙ্গ কিংবা সহযোগী সদস্য হলেও ফিফার সদস্যবিহীন অবস্থায় কনফেডারেশন চ্যাম্পিয়নশিপে অংশগ্রহণ করতে পারে। কিন্তু ঐ খেলাগুলো পরিপূর্ণভাবে আন্তর্জাতিক স্তরের নয়।
ছয়টি কনফেডারেশনগুলো হলো:-
ফিফা বিশ্ব চ্যাম্পিয়ন নির্ধারণে জাতীয় দলগুলোকে নিয়ে প্রতিযোগিতা আকারে বিশ্বকাপ পরিচালনা করে। এছাড়াও, প্রত্যেক কনফেডারেশন তাদের সদস্যদের মাঝখান থেকে সেরা দল নির্ধারণে নিজেদের চ্যাম্পিয়নশীপের আয়োজন করে থাকে।
ইউয়াফা তার সদস্যদের নিয়ে অর্ধ-নিয়মিতভাবে আরব নেশন্স কাপ পরিচালনা করে।
এশিয়ার ভৌগোলিক আয়তনের উপর ভিত্তি করে এএফসি চারটি উপ-বিভাগে বিভক্ত করে:
আফ্রিকার ভৌগোলিক আয়তনের উপর ভিত্তি করে এএফসি চারটি উপ-বিভাগে বিভক্ত করে:
Two other UN member states (the and ) have never fielded a national association-organised football team.
উপরোক্ত ছাড়াও, অন্যান্য দলের নাম পরিবর্তন করা হয়েছে:
এজেকিয়েল গারাই

এজেকিয়েল মার্সেলো গারাই গোন্সালেস (, ; জন্ম ১০ অক্টোবর ১৯৮৬) একজন আর্জেন্টিনীয় ফুটবলার যিনি পর্তুগীজ ক্লাব এস.এল. বেনফিকা এবং আর্জেন্টিনা জাতীয় দলের হয়ে সেন্ট্রাল ডিফেন্ডার হিসেবে খেলেন।
গারাই তার কর্মজীবন শুরু করেন নিওয়েল'স ওল্ড বয়েজের হয়ে, কিন্তু ১৯ বছর বয়সে তিনি স্পেনে পাড়ি জমান। তিনি স্পেনে ছয় মৌসুম ছিলেন। সেই সময়ে রাসিং সান্তেন্দার ও রিয়াল মাদ্রিদের হয়ে তিনি মোট ১০৯ খেলায় ১৫ গোল করেন। ২০১১ সালে তিনি বেনফিকার সাথে চুক্তি সাক্ষর করেন।
গারাই জন্মগ্রহণ করেন সান্তা ফের রোজারিওতে। ১৮ বছর বয়সে, পেশাদার হিসেবে তার অভিষেক হয় স্থানীয় ক্লাব নিওয়েল'স ওল্ড বয়েজে। তিনি প্রথম মাঠে নামেন ক্লাব দে হিমনাসিয়া ইয়ে এসগ্রিমা লা প্লাতার বিপক্ষে।
গারাই তার প্রথম মৌসুমে নিওয়েল'সের হয়ে ১২ খেলায় মাঠে নামেন এবং একটি গোল করেন। একমাত্র গোলটি তিনি করেন স্থানীয় ডার্বি খেলায় রোজারিও সেন্ট্রালের বিপক্ষে। তারা ওই খেলায় ২-১ গোলে জয় লাভ করে।
স্টোক সিটি ফুটবল ক্লাব

স্টোক সিটি ফুটবল ক্লাব (; এছাড়াও স্টোক সিটি এফসি অথবা শুধুমাত্র স্টোক সিটি নামে পরিচিত) হচ্ছে স্টোক-অন-ট্রেন্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৬৩ সালে স্টোক র‍্যাম্বলার্স ফুটবল ক্লাব হিসেবে প্রতিষ্ঠিত হয়েছে। ১৯২৫ সালে স্টোক-অন-ট্রেন্টকে নগরীর মর্যাদা দেয়ার পর ক্লাবটির নাম পরিবর্তন করে বর্তমান নামে নামকরণ করা হয়। নটস কাউন্টির পর, এই ক্লাবটি বিশ্বের দ্বিতীয় প্রাচীনতম ফুটবল ক্লাব। এছাড়াও ক্লাবটি দ্য ফুটবল লিগের প্রতিষ্ঠাতা সদস্য। স্টোক সিটি তাদের সকল হোম ম্যাচ স্টোক-অন-ট্রেন্টের বেট৩৬৫ স্টেডিয়ামে খেলে থাকে; যার ধারণক্ষমতা হচ্ছে ৩০,০৮৯। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স নিল এবং সভাপতির দায়িত্ব পালন করছেন জন কোটস ও পিটার কোটস। ইংরেজ মধ্যমাঠের খেলোয়াড় জশ লরেন্ট এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, স্টোক সিটি এপর্যন্ত ৮টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে।
উৎস:
দ্বিতীয় বিভাগ/ইএফএল চ্যাম্পিয়নশিপ (২য় স্তর)
তৃতীয় বিভাগ উত্তর/দ্বিতীয় বিভাগ (৩য় স্তর)
এফএ কাপ
লিগ কাপ: ১
ফুটবল লিগ ট্রফি: ২